Politiet er nu færdig med at afhøre den 18-årige, som menes at stå bag skuddramet i Knudsgade i Brønderslev.

Løsladt, men sigtet Den unge mand er løsladt, politiet fandt ikke tilstrækkelig med beviser til at begære ham varetægtsfængslet. Han er dog stadig sigtet. Han nægter sig skyldig. Skud mod kærestepar Den sigtede skulle efter sigende have affyret skud ind i et hus, hvor Ahmed Iskandarani og sin kæreste, befandt sig: - Jeg fik et kæmpe chok. Jeg troede først, at det var hunden der havde væltet et eller andet, men så så jeg skudhullet i vinduet, og så reagerede jeg ret kraftigt, da jeg fandt ud af, at der var nogen der ville slå mig ihjel. - Jeg tror måske det er hævn eller jalousi eller sådan noget. Men hvis der er nogen der har et problem, så skal de komme til mig og ikke lade det gå ud over min kæreste eller min familie, fortæller han til TV2/Nord. Var i livsfare Jens Erik Poulsen, vicepolitiinspektør, Nordjyllands Politi i Hjørring - De personer der har været i huset har været i livsfare. Èt af projektilerne er fundet to meter fra hvor en af personerne lå og sov. Leder stadig efter pistol - Vi ved, at der har været nogle uoverensstemmelser mellem de personer her. Vi har hørt tidligere, at den pågældende (den sigtede) har haft en pistol, og vi har ledt efter den tidligere, men vi har desværre ikke fundet den, og det kan være den pistol der har været brugt i aftes. Kending af politiet Politiet fortæller endvidere, at den anholdte 18-årige mand, er en de kender meget godt i forvejen.